Menštruáciu pri antikoncepcii
Dobrý deň užívam antikoncepciu leverette 5 mesiacov pravidelne. Krvácanie počas pauzy mi chodí pravidelne ale trvá len 2 dni, výnimočne aj 3. Je to v poriadku? Pred začatím užívania antikoncepcie mi krvacanie trvalo 3-4 dni čiže sa mi to zmiernilo.
Dobrý deň.
Ďakujeme za Vašu otázku.
Vplyvom užívania antikoncepcie môže mať menštruácia dlhší alebo kratší priebeh, môže byť silnejšia alebo slabšia. Pri tom všetkom sa môže objaviť aj špinenie a nepravidelné krvácanie.
Slabšie krvácanie je pri užívaní antikoncepcie v poriadku, niekedy je antikoncepcia pre tento účel predpisovaná.
V prípade akýchkoľvek pochybností súvisiacich s užívaním hormonálnej antikoncepcie, kontaktujte Vášho gynekológa.
Prajem pekný zvyšok dňa.
S pozdravom
Mgr. Barbora Bičanovská